Norsk Redaktørforening

Styremøte 2022-02-08 Teams

RKN

Sak 2022-09: Kommende møter og arrangementer

Torsdag 27. januar deltok 22 ferske medlemmer på velkomstseminaret som ble arrangert med fysisk oppmøte i Pressens hus. Opprinnelig var det rundt 30 påmeldte, men koronasykdom og -restriksjoner hindret noen av deltakerne å komme. Sekretariatet planlegger et velkomstseminar til over sommeren. Det planlegges to kurs i NR Kompetanse vårhalvåret og to til høsten – i tillegg til kortere seminarer - blant annet om hvordan man unngår 4.14 og 3.2-fellelser. Torsdag 9. juni planlegger NR en fagdag for redaktører i samarbeid med Landslaget for lokalaviser.

En rekke av NRs regionforeninger gjennomfører sine årsmøter i starten av mars. Oslo Redaktørforening planlegger årsmøte 7. mars, mens Vestafjelske Redaktørforening har årsmøte 9. mars og VETEBU Redaktørforening avholder møte 10. mars. Trøndelag Redaktørforening planlegger årsmøte 7. april. Alle disse arrangementene er fysiske møter. Nordnorsk Redaktørforening skulle ha hatt en fysisk samling i Mo i Rana i februar, men denne er utsatt til juni. Oplandenes Redaktørforening har digitalt årsmøte 10. februar, og Rogaland og Agder vil også gjennomføre et digitalt årsmøte om kort tid. Sekretariatet legger opp til deltakelse på alle årsmøtene. Flere av regionforeningene har lagt opp til et tema knyttet opp mot teknologi, sikkerhet og kildevern etter at teknologiskvadronen sendte ut forespørsel om innspill til temaer innenfor dette feltet.

Mens Hellkonferansen som skulle vært arrangert i februar, ble avlyst og skjøvet til høsten, arrangeres Svarte Natta-konferansen i Tromsø 22.-24. april. For øvrig er det ikke planlagt andre regionale journalistkonferanser dette året, siden både Hauststormen og Gull og Gråstein ble gjennomført høsten 2021.

29. mars blir det møte mellom Familie- og kulturkomiteen på Stortinget og medieorganisasjonene i Pressens hus. Opprinnelig inviterte NR komiteen til møte med styret i forbindelse med høstmøtet, men tidspunktet ble for tidlig i stortingsperioden. Da flere av de andre organisasjonene hadde tatt lignende initiativer, ble bransjerådet enige om en felles invitasjon. Her er poenget å informere politikerne om status for mediebransjen, utfordringene knyttet til tech-gigantene og at komiteen kan bli kjent med de ulike bransjeorganisasjonene.

Onsdag 4. mai 2022 arrangeres NRs vårmøte/Medieleder i Bergen i samarbeid med Mediebedriftenes Landsforening. Som vanlig arrangeres denne konferansen rett i forkant av Nordiske Mediedager. Det blir styremøte kl 17.00 tirsdag 3. mai, rett i forkant av NRs kom-sammen-arrangement. 3. mai er Pressefrihetens dag, noe som helt sikkert vil sette sitt preg på dette arrangementet. Åpningen av Nordiske Mediedager vil foregå rett etter at Medieleder er avsluttet, og her er det også utdeling av Den store journalistprisen. Samme kveld er det utdeling av årets mediepriser i regi av MBL.

Sekretariatet er i gang med planleggingen av styrets strategiseminar 21.-23. september. Det er nå klart at seminaret legges til Hitra og Frøya med Bjørn Rønningen som kjentmann og et innlysende medlem av programkomiteen. Styret bør i møtet oppnevne to andre medlemmer som kan delta i programarbeidet, i tillegg til sekretariatet. Det kan se ut som om det er behov for å reise til Trondheim kvelden før seminaret, det vil si tirsdag 20. september. Seminaret avsluttes slik at alle vil kunne reise hjem på ettermiddagen/kvelden fredag 23. september.

Datoene for høstmøtet 2022 er ikke formelt fastsatt av styret. Sekretariatet foreslår å legge møtet til Oslo onsdag 2. og torsdag 3. november. I så fall er det naturlig å legge styremøtet til tirsdag 1. november kl 17.00 med påfølgende middag med regionlederne.

Neste styremøte blir tirsdag 22. mars kl 16.00. Da legges det opp til et fysisk styremøte med påfølgende middag.

En oversikt over deltakere på møter i NR-regi 2012-2022 følger som vedlegg 1. Antall deltakere på NR-arrangementer økte fra 155 i koronaåret 2020 til 513 i koronaåret 2021. Da er digitale kurs og konferanser også inkludert.

Forslag til vedtak: Møteplanen vedtas i tråd med sekretariatets innstilling og de endringer som ble gjort i styrets møte.

**Oversikt over NRs møter og enkelte andre relevante arrangementer. Sist oppdatert 2022-02-01**

|  |  |  |  |  |
| --- | --- | --- | --- | --- |
|  | DATO | STED | ARRANGEMENT – TEMA | MERKNADER |
| 2022 |  |  |  |  |
|  | **Tirs 22. mars** | **Oslo** | **Styremøte kl 16.00** | Med påfølgende middag |
|  | Fre 18.-lør 19. mars | Ålesund | LLA-landsmøte |  |
|  | Fre 1. – søn 3. april | Tønsberg | SKUP |  |
|  | Fre 22. – søn 24. april | Tromsø | Svarte Natta |  |
|  | Tirs 3. mai |  | Pressefrihetens dag |  |
|  | **Tirs 3. mai** | **Bergen** | **Styremøte kl 17.00** |  |
|  | **Tirs 3. mai** | **Bergen** | **NRs kom-sammen-arrangement** | Pressefrihetens dag markeres |
|  | **Ons 4. mai** | **Bergen** | **Medieleder 2022/NRs vårmøte** |  |
|  | Ons 4.- fred 6. mai | Bergen | Nordiske Mediedager |  |
|  | Onsd 8. juni | Bergen | MCB Fact - Konferanse om desinformasjon  |  |
|  | Tors 9. juni | Oslo | Fagdag for redaktører i samarb. med LLA |  |
|  | **Tirs 14. juni** | **Oslo** | **Styremøte kl 16.00** |  |
|  | Mand 15 – fred 19. aug | Arendal | Arendalsuka |  |
|  | **Ons 21. – fred 23. sept.** | **Hitra/Frøya** | **Styrets strategiseminar (inkl styremøte 23.9)** | Kan bli avreise til Tr. heim på kvelden 20.9 |
|  | **Tirs 1. nov** | **Oslo** | **Styremøte kl 17.00 med påfølgende middag** |  |
|  | **Ons 2. – tors 3. nov** | **Oslo** | **Høstmøtet** |  |
|  | Tirs 29. nov | Oslo | Styremøte kl 16.00 |  |

Vedlegg 1

|  |
| --- |
|  |

**Deltakere på møter i NR-regi i perioden 2011-2022 – oppdatert 2022-02-01**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2012** | **2013** | **2014** | **2015** | **2016** | **2017** | **2018** | **2019** | **2020** | **2021** | **2022** |
| Vårmøtet | 125 (Bg) | 120 | 125 (Bg) | 119 (Bg) | 139 (Bg) | 95 (Trh) | 121 (Bg) | 128 (Bg) | avlyst | 125 (dig) |  |
| Høstmøtet | 100 | 110 (Gm) | 100 (Gm) | 127(Oslo) | 142 (Oslo) | 116 (Bg) | 119 (Oslo) | 105 (Tromsø) | 114 | 130 (Oslo) |  |
| Bli en bedre redaktør I |  |  |  |  |  |  |  |  |  |  |  |
| Bli en bedre redaktør II |  |  |  |  |  |  |  |  |  |  |  |
| Velkomstseminar | 32 | 18 | 25 | 16 | 20 | 11 | 22 | 22 | 19 | 37(dig) | 22 |
| Ny i redaktørrollen |  |  |  |  |  |  | 10 | 8 | 13 |  |  |
| Komp: Innsyn | 10 | 5 | - | 8 | - |  |  |  |  |  |  |
| Komp: Rettslige rammer | 9 | 10 |  |  | - |  |  |  |  |  |  |
| Komp: Slik unngår du… | 7 | 22 | 20 | 15+27 | 12 | 13 | 21 | 17 |  | 25 |  |
| Komp: Ledelse | 12 | 15 | 12 | 5 | 12 | 9+5 | 4+6 | 7+8 |  |  |  |
| Komp: Medarbeidere | 9 | 11 | 8 | 4 | 10 | 8 | 7 | 5 |  |  |  |
| Komp: Lov og plakat | 8 | 9 |  |  |  |  |  |  |  |  |  |
| Komp: Arbeidsrett | 10 | 13 | 8 | 7 | 8 | 8+4 | 6+8 | 14 |  |  |  |
| Komp: Opphavsrett | 12 | 10 | 10 | 16 | - | 11+8 | 14+6 | - |  | 14+5 |  |
| Komp: Lov, plakat, etikk |  |  | 6 | 6 |  | 7+4 |  | 10 |  | 16 |  |
| Komp: Digitalredaktører |  |  | 17 | 12 | 9 | - |  |  |  |  |  |
| Komp: Digitalt kildevern |  |  |  | 9 | 8 | - |  |  |  |  |  |
| Komp: Sosiale medier |  |  |  |  |  |  | 10 | 10 |  |  |  |
| NR Kompetanse MoR\* | 10 | 8 |  |  |  |  |  |  |  |  |  |
| NR Kompetanse NNR | 20 |  |  | 20 | 25 | 20 |  |  |  |  |  |
| NR Kompetanse RoAR | 4 |  |  |  |  |  |  |  |  |  |  |
| NR Kompetanse Vestafj |  |  | 10 | 9 |  |  |  |  |  |  |  |
| Topplederseminar– del 1, 2, 3 |  | 18 (1) | 18 (2)+ 14(3) |  |  |  |  |  |  |  |  |
| Kurs fagpresseredaktører |  |  |  |  |  |  |  | 14 |  | 21 |  |
| Teknologi-kurs -samarb m IJ |  |  |  |  |  |  |  |  | 9 |  |  |
| Digital redaktørlunsj 2021 |  |  |  |  |  |  |  |  |  | 115 |  |
| **Totalt** | **368** | **369** | **373** | **400** | **385** | **319** | **354** | **348** | **155** | **513** |  |